Diari Oficial de la Generalitat Valenciana


Sumari del DOGV 3777, del 22-06-2000 (2000/4411)

RESOLUCIÓ de 10 de maig de 2000, del director general d'Arquitectura i Habitatge, de renovació de reconeixement per la Conselleria d'Obres Públiques, Urbanisme i Transports de distintiu de qualitat de productes utilitzats en edificació.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4411


Data del document
:   10-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * reglamentació de la construcció
    * marca

RESOLUCIÓ de 10 de maig de 2000, del director general d'Arquitectura i Habitatge, de renovació de reconeixement per la Conselleria d'Obres Públiques, Urbanisme i Transports de distintiu de qualitat de productes utilitzats en edificació. [2000/Q4411]
  
El senyor Ramón Congost Vallés, en nom i representació d'Aidico, entitat de certificació, sol·licita la renovació de reconeixement de la Marca CV per a «Baldosas de Cemento», de conformitat amb l'Ordre 26 d'octubre de 1998, del conseller d'Obres Públiques, Urbanisme i Transports.
  
L'expedient per al reconeixement de la Marca CV s'ha tramitat de conformitat amb l'esmentada ordre i el Decret 164/1998, de 6 d'octubre, del Govern Valencià, i consta en aquest que s'han complit tots els requisits reglamentats.
  
En virtut d'això, a proposta de la Divisió de Qualitat en l'Edificació, aquesta direcció general resol:
  
Primer
  
Renovar el reconeixement del distintiu de qualitat que atorga Aidico, entitat de certificació, amb seu al parc tecnològic, avinguda de Benjamin Franklin, 17, de Paterna (València), denominat Marca CV per a «Baldosas de Cemento», amb la referència 0701P0100. El producte es certifica en funció de l'ús, segons les especificacions de la norma UNE 127001/1990, i la marca esmentada empara les característiques de flexió; desgast; geometria; aspecte i textura; estructura; permeabilitat; gelivitat; resistència al xoc i absorció d'aigua.
  
Segon
  
L'abast del reconeixement de la Marca CV per a «Baldosas de Cemento» és l'indicat en el Decret 107/1991, de 10 de juny, del Consell de la Generalitat Valenciana, i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció de rajoles de ciment per mitjà d'assaig en el cas que disposen de la Marca CV per a «Baldosas de Cemento».
  
Tercer
  
La validesa del reconeixement renovat del distintiu Marca CV per a «Baldosas de Cemento» serà pel període d'un any natural comptador a partir de la data d'aquesta resolució, i queda supeditat al compliment de les condicions establides en el Decret 164/1998, de 6 d'octubre, i Ordre 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.
  
Quart
  
Qualsevol variació en les condicions que serviren de base per al reconeixement del distintiu Marca CV per a «Baldosas de Cemento», haurà de ser comunicada a aquesta direcció general en el moment en què es produïsca.
  
Contra aquesta resolució, que no posa fi a la via administrativa, es pot interposar un recurs ordinari davant el conseller d'Obres Públiques, Urbanisme i Transports, en el termini d'un mes comptador des de la notificació, d'acord amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquesta resolució es publicarà en el Diari Oficial de la Generalitat Valenciana, perquè se'n prenga coneixement.